ผมโดนแมวกัด(เหตุคือไปแยกเพราะมันขู่กับแมวนอกบ้าน)แผลลึกเลือดออก ซึ่งแมวตัวนั้นน่าจะไม่ได้ฉีดยา เป็นแมวจรที่เพื่อนเอามาเลี้ยง (ตอนแรกคิดว่าฉีดแล้ว) ผ่านมาเดือนนึงแมวยังอยู่ดีปกติ จะเสี่ยงต่อการติดโรคพิษสุนัขบ้าไหมครับ กังวลมากๆครับ
สวัสดีค่ะ ธราพงษ์ คำวะเนตรการถูกสัตว์เลี้ยงลูกด้วยนมกัดจนมีแผลเลือดออก หรือมีรอยแดง รอยข่วนดังกล่าวมานั้น เป็นช่องทางการรับเชื้อโรคพิษสุนัขบ้าได้สูงค่ะ ช่องทางอื่นๆเช่นน้ำลายของสัตว์มาโดนเยื่อบุตา ปาก จมูกโดยตรงโดยหากผ่านมามาเดือนนึงแล้ว แมวยังมีชีวิตปกติดีอยู่ ก็แสดงว่าน่าจะไม่ได้มีเชื้อโรคพิษสุนัขบ้าค่ะแต่อย่างไรก็ตามระยะฟักตัวในสัตว์บางตัวอาจจะนานกว่าปกติได้ หากไม่แน่ใจ ไม่สบายใจ ควรไปฉีดวัคซีนป้องกันไว้จะดีกว่า เพราะเป็นโรคที่อันตราย มีอาการแล้วมักถึงชีวิต โดยการรับวัคซีนกรณีไม่เคยรับมาก่อน จะต้องรับทั้งหมด 5 เข็มภายใน 1 เดือน ไปให้ตรงตามแพทย์นัด ครั้งต่อไปที่ถูกกัดจะเป็นการฉีดกระตุ้นเท่านั้น